ประกาศกระทรวงพลังงานประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนของอธิการบดีของสถาบันอุดมศึกษาของรัฐเป็นกรรมการสรรหากรรมการกำกับกิจการพลังงานพ.ศ. ๒๕๕๓ อาศัยอำนาจตามความในมาตรา๑๔ วรรคหก แห่งพระราชบัญญัติการประกอบกิจการพลังงาน พ.ศ. ๒๕๕๐ รัฐมนตรีว่าการกระทรวงพลังงานจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนของอธิการบดีของสถาบันอุดมศึกษาของรัฐเป็นกรรมการสรรหากรรมการกำกับกิจการพลังงานพ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนของอธิการบดีของสถาบันอุดมศึกษาของรัฐเป็นกรรมการในคณะกรรมการสรรหากรรมการกำกับกิจการพลังงานข้อ๔ ในประกาศนี้ผู้แทนของอธิการบดีของสถาบันอุดมศึกษาของรัฐ หมายความว่าอธิการบดีของสถาบันอุดมศึกษาของรัฐที่ได้รับการคัดเลือกเป็นกรรมการในคณะกรรมการสรรหากรรมการกำกับกิจการพลังงานตามประกาศนี้สำนักงาน หมายความว่าสำนักงานคณะกรรมการกำกับกิจการพลังงานข้อ๕ ให้สำนักงานทำหนังสือขอความร่วมมือไปยังสำนักงานคณะกรรมการการอุดมศึกษาเพื่อส่งรายชื่อสถาบันอุดมศึกษาของรัฐให้สำนักงานเพื่อเป็นข้อมูลในการดำเนินการคัดเลือกผู้แทนของอธิการบดีของสถาบันอุดมศึกษาของรัฐต่อไปข้อ๖ ให้สำนักงานจัดทำประกาศโดยให้มีการคัดเลือกผู้แทนอธิการบดีของสถาบันอุดมศึกษาของรัฐจำนวนหนึ่งคนโดยแจ้งประกาศเป็นหนังสือทางไปรษณีย์ลงทะเบียนถึงอธิการบดีของสถาบันอุดมศึกษาของรัฐตามข้อ๕เพื่อให้แจ้งความจำนงเข้าร่วมการคัดเลือกเป็นผู้แทนของอธิการบดีของสถาบันอุดมศึกษาของรัฐโดยวิธีกรอกรายละเอียดตามแบบ สกพ./สรรหาแนบท้ายประกาศนี้พร้อมเอกสารแสดงคุณสมบัติของอธิการบดีส่งคืนให้สำนักงานในการจัดส่งหลักฐานเอกสารตามวรรคหนึ่งให้ดำเนินการจัดส่งภายในสิบห้าวันนับจากวันที่ลงในประกาศสำนักงานโดยวิธีทางไปรษณีย์ลงทะเบียนตอบรับข้อ๗ อธิการบดีที่ประสงค์เข้าร่วมการคัดเลือกต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่ต่ำกว่าสี่สิบปีบริบูรณ์(๓)ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔)ไม่เป็นผู้ดำรงตำแหน่งใด ๆ ในพรรคการเมือง(๕)ไม่เป็นบุคคลวิกลจริตหรือจิตฟั่นเฟือนไม่สมประกอบ(๖)ไม่ติดยาเสพติดให้โทษ(๗)ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘)ไม่เป็นคนไร้ความสามารถหรือคนเสมือนไร้ความสามารถ(๙)ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑)ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒)ไม่เคยถูกไล่ออก ปลดออก หรือให้ออกจากราชการ หน่วยงานของรัฐ หรือหน่วยงานของเอกชนเพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓)ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติหรือสมาชิกสภาที่ปรึกษาเศรษฐกิจและสังคมแห่งชาติ(๑๔)ไม่เคยถูกวุฒิสภามีมติให้ถอดถอนออกจากตำแหน่ง(๑๕)ไม่เป็นผู้มีคดีความเป็นส่วนตัวกับผู้ประกอบกิจการพลังงานในช่วงสองปีที่ผ่านมาข้อ๘ เอกสารหลักฐานแสดงคุณสมบัติของอธิการบดีที่ประสงค์เข้าร่วมการคัดเลือกประกอบด้วย(๑)รูปถ่ายหน้าตรงไม่สวมหมวกขนาด ๒ นิ้ว จำนวน ๓ รูป(๒)สำเนาบัตรประจำตัวเจ้าหน้าที่ของรัฐ หรือสำเนาบัตรประจำตัวประชาชนพร้อมได้ลงนามรับรองสำเนาเอกสาร(๓)เอกสารหรือสำเนาเอกสารที่แสดงถึงการเป็นอธิการบดี พร้อมได้ลงนามรับรองสำเนาเอกสารข้อ๙ เมื่อสำนักงานได้ตรวจสอบเอกสารถูกต้องครบถ้วนตามรายละเอียดที่กำหนดในข้อ๖ แล้ว ให้ประกาศรายชื่ออธิการบดีที่มีสิทธิรับการคัดเลือกเป็นผู้แทนของอธิการบดีของสถาบันอุดมศึกษาของรัฐโดยวิธีปิดประกาศไว้ที่สำนักงานและเว็บไซต์ของสำนักงานไม่น้อยกว่าเจ็ดวัน ทั้งนี้ให้แจ้งเป็นหนังสือโดยแนบใบลงคะแนนถึงอธิการบดีของสถาบันอุดมศึกษาของรัฐทุกแห่งตามข้อ๕ โดยทางไปรษณีย์ลงทะเบียนตอบรับให้อธิการบดีของสถาบันอุดมศึกษาของรัฐทุกแห่งตามวรรคหนึ่งหรือผู้แทนลงคะแนนเสียงเลือกผู้แทนของอธิการบดีของสถาบันอุดมศึกษาของรัฐจากรายชื่ออธิการบดีที่มีสิทธิรับการคัดเลือกตามประกาศจำนวนหนึ่งคนในใบลงคะแนนและส่งคืนมายังสำนักงานภายในวัน เวลาและสถานที่ที่กำหนดไว้ในประกาศสำนักงานข้อ๑๐ ให้สำนักงานดำเนินการนับคะแนนและประกาศชื่ออธิการบดีที่ได้รับการคัดเลือกด้วยคะแนนสูงสุดเป็นผู้แทนของอธิการบดีของสถาบันอุดมศึกษาของรัฐในกรณีที่ผลการคัดเลือกตามวรรคหนึ่งมีอธิการบดีที่ได้รับคะแนนสูงสุดเท่ากันให้สำนักงานจัดประชุมและเชิญอธิการบดีของสถาบันอุดมศึกษาของรัฐทุกแห่งตามข้อ ๕หรือผู้แทนเข้าร่วมประชุมเพื่อคัดเลือกผู้แทนอธิการบดีของสถาบันอุดมศึกษาของรัฐจากผู้ได้รับคะแนนสูงสุดเท่ากันอีกครั้งโดยวิธีการออกเสียงลงคะแนนด้วยวิธีลงคะแนนลับทั้งนี้ในกรณีที่ผลการคัดเลือกมีผู้ได้รับคะแนนเสียงเท่ากัน ให้ดำเนินการคัดเลือกต่อไปจนกว่าจะได้ผู้ซึ่งได้รับคะแนนสูงสุดให้สำนักงานปิดประกาศผลการคัดเลือกไว้ที่สำนักงานและเว็บไซต์ของสำนักงาน ทั้งนี้ให้ขึ้นบัญชีสำรองผู้ซึ่งได้คะแนนลำดับรองลงไปเรียงตามลำดับคะแนนสูงสุดลงไปข้อ๑๑ ให้สำนักงานแจ้งผู้ที่ได้รับคะแนนสูงสุดให้เป็นผู้แทนของอธิการบดีของสถาบันอุดมศึกษาของรัฐดำเนินการจัดส่งรายละเอียดเกี่ยวกับการมีส่วนได้เสียเชิงธุรกิจกับผู้ประกอบกิจการพลังงานของตนคู่สมรสและบุตรที่ยังไม่บรรลุนิติภาวะในช่วงสองปีที่ผ่านมาให้สำนักงานเพื่อนำไปเปิดเผยต่อสาธารณชนทราบภายในระยะเวลาที่กำหนดหากอธิการบดีที่ได้รับคะแนนสูงสุดให้เป็นผู้แทนของอธิการบดีของสถาบันอุดมศึกษาของรัฐไม่ดำเนินการภายในระยะเวลาที่กำหนดให้สำนักงานแจ้งอธิการบดีที่ได้คะแนนลำดับรองลงไปตามลำดับดำเนินการตามวรรคหนึ่งต่อไปจนกว่าจะได้ผู้แทนของอธิการบดีของสถาบันอุดมศึกษาของรัฐข้อ๑๒ การคัดเลือกผู้แทนของอธิการบดีของสถาบันอุดมศึกษาของรัฐต้องดำเนินการให้แล้วเสร็จภายในสี่สิบห้าวันนับจากวันที่สำนักงานออกประกาศการคัดเลือกผู้แทนอธิการบดีของสถาบันอุดมศึกษาของรัฐข้อ๑๓ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีว่าการกระทรวงพลังงานเป็นผู้วินิจฉัยชี้ขาดประกาศ ณ วันที่ ๒๔พฤศจิกายน พ.ศ. ๒๕๕๓วรรณรัตน์ ชาญนุกูลรัฐมนตรีว่าการกระทรวงพลังงาน[เอกสารแนบท้าย]๑.แบบแจ้งความจำนงเพื่อเข้าร่วมการคัดเลือกเป็นผู้แทนของอธิการบดีของสถาบันอุดมศึกษาของรัฐเพื่อเป็นกรรมการสรรหากรรมการกำกับกิจการพลังงาน(แบบ สกพ./สรรหา)(ดูข้อมูลจากภาพกฎหมาย)ปริยานุช/ผู้จัดทำ๑๔ ธันวาคม ๒๕๕๓ณัฐวดี/ตรวจ๑๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๐ ง/หน้า ๔๐/๘ ธันวาคม ๒๕๕๓